22008A0227(03)



SPORAZUM

između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine

EUROPSKA UNIJA,

EUROPSKA ZAJEDNICA,

i

ŠVICARSKA KONFEDERACIJA,

dalje u tekstu „ugovorne stranke”,

BUDUĆI DA je Europska unija stupanjem na snagu Ugovora iz Amsterdama sebi postavila cilj održavati i razvijati Uniju kao područje slobode, sigurnosti i pravde, u kojem je osigurano slobodno kretanje osoba u vezi s odgovarajućim mjerama u pogledu nadzora vanjskih granica, azila, imigracije i sprečavanja kriminala kao i suzbijanja kriminala;

BUDUĆI DA schengenska pravna stečevina koja je uključena u okvir Europske unije, čini sastavni dio odredaba čiji je cilj stvaranje ovog područja slobode, sigurnosti i pravde u mjeri u kojoj te odredbe stvaraju područje bez unutarnjih graničnih kontrola i predviđaju kompenzacijske mjere za osiguranje visoke razine sigurnosti;

UZIMAJUĆI U OBZIR zemljopisni položaj Švicarske Konfederacije;

BUDUĆI DA će sudjelovanje Švicarske Konfederacije u schengenskoj pravnoj stečevini i u njenom daljnjem razvoju, s jedne strane, omogućiti uklanjanje određenih prepreka slobodnom kretanju osoba, koje proizlaze iz zemljopisnoga položaja Švicarske Konfederacije a, s druge strane, osnažiti suradnju između Europske unije i Švicarske Konfederacije u područjima koje obuhvaća schengenska pravna stečevina;

BUDUĆI DA su se Sporazumom kojeg je Vijeće Europske unije 18. svibnja 1999. (1) sklopilo s Republikom Islandom i Kraljevinom Norveškom te dvije države pridružile provedbi, primjeni i razvoju schengenske pravne stečevine;

BUDUĆI DA je poželjno da se Švicarska Konfederacija jednakopravno pridruži Islandu i Norveškoj u provedbi, primjeni i razvoju schengenske pravne stečevine;

BUDUĆI DA bi između Europske unije, Europske zajednice i Švicarske Konfederacije trebalo sklopiti sporazum koji sadržava prava i obveze slične pravima i obvezama koje su dogovorene između Vijeća Europske unije, s jedne strane, i Islanda i Norveške, s druge strane;

UVJERENI da je između Europske unije i Švicarske Konfederacije potrebno organizirati suradnju u vezi s provedbom, praktičnom primjenom i daljnjim razvojem schengenske pravne stečevine;

BUDUĆI DA je za pridruživanje Švicarske Konfederacije aktivnostima Europske unije u područjima obuhvaćenima ovim Sporazumom i za njezino sudjelovanje u tim aktivnostima potrebno ustanoviti odbor u skladu s institucionalnim modelom utvrđenim za pridruživanje Islanda i Norveške;

BUDUĆI DA je schengenska suradnja utemeljena na načelima slobode, demokracije, vladavine prava i poštovanja ljudskih prava, koja su posebno zajamčena Europskom konvencijom za zaštitu ljudskih prava i temeljnih sloboda od 4. studenoga 1950.;

BUDUĆI DA se odredbe glave IV. Ugovora o osnivanju Europske zajednice i akata donesenih na temelju te glave ne primjenjuju na Kraljevinu Dansku u skladu s Protokolom o stajalištu Danske koji je Ugovorom iz Amsterdama priložen Ugovoru o Europskoj uniji i Ugovoru o osnivanju Europske zajednice i budući da odluke namijenjene razvoju schengenske pravne stečevine u skladu s navedenom glavom i koje je Danska prenijela u svoje nacionalno zakonodavstvo stvaraju samo obveze u skladu s međunarodnim pravom između Danske i drugih država članica;

BUDUĆI DA Ujedinjena Kraljevina Velike Britanije i Sjeverne Irske i Irska sudjeluju u pojedinim odredbama schengenske pravne stečevine, u skladu s odlukama donesenima na temelju Protokola o uključivanju schengenske pravne stečevine u okvir Europske unije i koji je Ugovorom iz Amsterdama priložen Ugovoru o Europskoj uniji i Ugovoru o osnivanju Europske zajednice (2);

BUDUĆI DA treba osigurati da države s kojima se je Europska unija dogovorila o pridruživanju u svrhu provedbe, primjene i razvoja schengenske pravne stečevine također primjenjuju tu pravnu stečevinu u svojim međusobnim odnosima;

BUDUĆI DA je za neometano djelovanje schengenske pravne stečevine potrebno istodobno primjenjivati ovaj Sporazum te druge sporazume kojima se uređuju odnosi među različitim strankama koje su pridružene ili sudjeluju u provedbi i razvoju schengenske pravne stečevine;

UZIMAJUĆI U OBZIR Sporazum o pridruživanju Švicarske Konfederacije provedbi, primjeni i razvoju pravne stečevine Zajednice o uspostavljanju kriterija i mehanizama za određivanje države članice nadležne za razmatranje zahtjeva za azil koji je podnesen u državi članici i uspostavljanju sustava „Eurodac”;

IMAJUĆI NA UMU vezu između schengenske pravne stečevine i pravne stečevine Zajednice;

BUDUĆI DA ta veza zahtijeva istodobnu primjenu schengenske pravne stečevine i pravne stečevine Zajednice o uspostavljanju kriterija i mehanizama za određivanje države članice nadležne za razmatranje zahtjeva za azil koji je podnesen u državi članici i uspostavljanju sustava „Eurodac”,

SPORAZUMJELE SU SE:

Članak 1.

1. Švicarska Konfederacije, dalje u tekstu „Švicarska”, pridružuje se aktivnostima Europske zajednice i Europske unije u područjima obuhvaćenim odredbama iz priloga A i B ovom Sporazumu i njihovu daljnjem razvoju.

2. Ovim se Sporazumom stvaraju uzajamna prava i obveze u skladu s postupcima koji su u njemu navedeni.

Članak 2.

1. Švicarska provodi i primjenjuje odredbe schengenske pravne stečevine kako su navedene u Prilogu A ovom Sporazumu kako se primjenjuju na države članice Europske unije, dalje u tekstu „države članice”.

2. Švicarska provodi i primjenjuje odredbe akata Europske unije i Europske zajednice navedene u Prilogu B ovom Sporazumu u mjeri u kojoj su zamijenile i/ili razvile odgovarajuće odredbe Konvencije potpisane u Schengenu 19. lipnja 1990. o provedbi Sporazuma o postupnom ukidanju kontrola na zajedničkim granicama, dalje u tekstu Konvencija o provedbi Schengenskoga sporazuma, ili odredbe donesene na temelju Konvencije.

3. Ne dovodeći u pitanje članak 7. Švicarska prihvaća, provodi i primjenjuje akte i mjere Europske unije i Europske zajednice o izmjeni odredbi iz priloga A i B, ili se na njima temelje, na koje se primjenjuju postupci određeni ovim Sporazumom.

Članak 3.

1. Osniva se Mješoviti odbor koji se sastoji od predstavnika švicarske vlade, članova Vijeća Europske unije, dalje u tekstu „Vijeće”, i članova Komisije Europskih zajednica, dalje u tekstu „Komisija”.

2. Mješoviti odbor konsenzusom donosi svoj Poslovnik.

3. Mješoviti odbor sastaje se na inicijativu svojega predsjednika ili na zahtjev jednoga od članova.

4. Podložno članku 4. stavku 2. Mješoviti odbor sastaje se na razini ministara, visokih dužnosnika ili stručnjaka, ovisno o okolnostima.

5. Funkciju predsjednika Mješovitoga odbora obnaša:

Članak 4.

1. Mješoviti odbor, u skladu s ovim Sporazumom, bavi se svim pitanjima obuhvaćenim člankom 2. i osigurava da se na odgovarajući način razmotre sve nedoumice koje izrazi Švicarska.

2. U Mješovitom odboru na ministarskoj razini predstavnici Švicarske mogu:

3. Sastanke Mješovitog odbora na ministarskoj razini priprema Mješoviti odbor na razini visokih dužnosnika.

4. Predstavnici Vlade Švicarske imaju pravo davati prijedloge u Mješovitom odboru koji se odnose na pitanja iz članka 1. Nakon rasprave Komisija ili bilo koja država članica može te prijedloge u skladu s pravilima Europske unije razmotriti s ciljem podnošenja prijedloga ili poduzimanja inicijative za donošenje akta ili mjere Europske zajednice ili Europske unije.

Članak 5.

Ne dovodeći u pitanje članak 4., Mješoviti se odbor obavješćuje o pripremi svakog akta ili mjere u okviru Vijeća koja može biti važna za ovaj Sporazum.

Članak 6.

Pri izradi novog zakonodavstva u području koje je obuhvaćeno ovim Sporazumom, Komisija se neformalno savjetuje sa švicarskim stručnjacima na jednak način kako se pri izradi svojih prijedloga savjetuje sa stručnjacima država članica.

Članak 7.

1. Nove akte ili mjere koje se odnose na pitanja iz članka 2. donose nadležne institucije Europske unije. Podložno stavku 2. takvi akti i mjere stupaju na snagu istodobno za Europsku uniju, Europsku zajednicu i za njihove dotične države članice te za Švicarsku, osim ako se tim aktima ili mjerama izričito ne određuje drukčije. U vezi s tim mora se uzeti u obzir rok koji odredi Švicarska u okviru Mješovitoga odbora, kao rok potreban da joj se omogući ispunjavanje njezinih ustavnih odredaba.

Ako Švicarska ne može akt ili mjeru o kojoj je riječ primjenjivati privremeno te ako to uzrokuje poteškoće koje narušavaju tijek schengenske suradnje, stanje ispituje Mješoviti odbor. Europska unija i Europska zajednica mogu poduzeti razmjerne primjerene mjere protiv Švicarske da osiguraju neometano odvijanje schengenske suradnje.

3. Prihvati li Švicarska akte i mjere iz stavka 2. stvaraju se prava i obveze između Švicarske, s jedne strane, i Europske unije, Europske zajednice i država članica, u mjeri u kojoj ih ti akti i mjere obvezuju, s druge strane.

4. U slučaju da:

smatra se da se ovaj Sporazum prestaje primjenjivati, osim ako Mješoviti odbor nakon provođenja pomnoga ispitivanja mogućnosti za nastavljanje Sporazuma, u roku 90 dana ne odluči drukčije. Raskid ovog Sporazuma stupa na snagu tri mjeseca od isteka roka od 90 dana.

Članak 8.

1. Kako bi se postigao cilj ugovornih stranaka da osiguraju najveću moguću ujednačenu primjenu i tumačenje odredaba iz članka 2., Mješoviti odbor neprestano nadzire razvoj sudske prakse Suda Europskih zajednica, dalje u tekstu „Sud”, i sudsku praksu koja se odnosi na te odredbe nadležnih švicarskih sudova. U tu se svrhu uspostavlja mehanizam kojim se osigurava redoviti međusobni prijenos podataka o takvoj sudskoj praksi.

2. Švicarska, u slučaju kad se sud države članice obrati Sudu za donošenje odluke o prethodnom pitanju koja se tiče tumačenja odredaba iz članka 2., ima pravo podnijeti Sudu podneske ili pisana očitovanja.

Članak 9.

1. Švicarska svake godine podnosi Mješovitom odboru izvješće o načinu na koji su njezina upravna tijela i sudovi primjenjivali i tumačili odredbe iz članka 2., kako ih je, prema potrebi, tumačio Sud.

2. Ako Mješoviti odbor u roku dva mjeseca nakon što je obaviješten o znatnim razlikama između sudske prakse Suda i švicarskih sudova ili o znatnoj razlici između tijela dotičnih država članica i švicarskih tijela u njihovoj primjeni odredaba iz članka 2., ne može osigurati ujednačenu primjenu i tumačenje pokreće se postupak iz članka 10.

Članak10.

1. U slučaju spora o primjeni ovog Sporazuma ili kad nastupi situacija iz članka 9. stavka 2., pitanje se službeno uvrštava kao sporno pitanje na dnevni red Mješovitog odbora koji se sastaje na ministarskoj razini.

2. Mješoviti odbor ima 90 dana za rješavanje spora, od dana usvajanje dnevnog reda na koji je pitanje uvršteno.

3. Kad Mješoviti odbor ne može riješiti spor u roku 90 dana kako je predviđeno stavkom 2., taj se rok produljuje za 30 dana s ciljem postizanja konačne namire.

Ako se ne postigne konačna namira, ovaj Sporazum prestaje važiti šest mjeseci od isteka 30 dana.

Članak 11.

1. U vezi s upravnim troškovima povezanima s provedbom ovog Sporazuma, Švicarska daje godišnji doprinos u opći proračun Europskih zajednica u visini 7,286 % iznosa od 8 100 000 eura, ovisno o godišnjoj prilagodbi radi odražavanja inflacije u Europskoj uniji.

2. U vezi s troškovima razvoja druge generacije Schengenskoga informacijskog sustava (SIS II), Švicarska u opći proračun Europskih zajednica od financijske godine 2002. za odgovarajuće financijske godine doprinosi godišnji iznos koji se izračunava u skladu s njezinim bruto domaćim proizvodom kao postotak bruto domaćeg proizvoda svih država sudionica.

Doprinos za financijske godine prije stupanja na snagu ovog Sporazuma plaća se nakon stupanja na snagu ovog Sporazuma.

3. U slučajevima kad troškovi poslovanja povezani s provedbom ovog Sporazuma ne terete opći proračun Europskih zajednica, već ih izravno trebaju platiti države članice sudionice, Švicarska doprinosi tim troškovima u skladu sa svojim bruto domaćim proizvodom izračunatim kao postotak bruto domaćeg proizvoda svih država sudionica.

Kad troškovi poslovanja terete opći proračun Europske zajednice, Švicarska sudjeluje u tim troškovima doprinoseći u taj proračun godišnji doprinos izračunan u skladu s njenim bruto domaćim proizvodom kao postotak bruto domaćeg proizvoda svih država sudionica.

4. Švicarska ima pravo primati dokumente koje priprema Komisija ili Vijeće koji se odnose na ovaj Sporazum, i na sastancima Mješovitog odbora zahtijevati prevođenje na jedan službeni jezik institucija Europskih zajednica po vlastitom izboru.

Članak 12.

1. Ovaj Sporazum ni na koji način ne utječe na druge sporazume sklopljene između Europske zajednice i Švicarske ili između Europske zajednice i njezinih država članica, s jedne strane, i Švicarske, s druge strane.

2. Ovaj Sporazum ni na koji način ne utječe na sporazume koji obvezuju Švicarsku, s jedne strane, i jednu ili više država članica, s druge strane, u mjeri u kojoj su u skladu s ovim Sporazumom. Ako ti sporazumi nisu u skladu s ovim Sporazumom, ovaj Sporazum prevladava.

3. Ovaj Sporazum ni na koji način ne utječe na buduće sporazume koje Europska zajednica sklopi sa Švicarskom ili ni na sporazume sklopljene između Europske zajednice i njezinih država članica, s jedne strane, i Švicarske, s druge strane, ili na sporazume sklopljene na temelju članaka 24. i 38. Ugovora o Europskoj uniji.

Članak13.

1. Švicarska sklapa sporazum s Kraljevinom Danskom o uspostavi prava i obveza između Danske i Švicarske u vezi odredaba iz članka 2. koje proizlaze iz glave IV. Ugovora o osnivanju Europske zajednice, i na koje se od tada odnosi Protokol o stajalištu Danske koji je Ugovorom iz Amsterdama priložen Ugovoru o Europskoj uniji i Ugovoru o osnivanju Europske zajednice.

2. Švicarska sklapa sporazum s Republikom Islandom i Kraljevinom Norveškom o uspostavi uzajamnih prava i obveza na temelju sudjelovanja tih država u provedbi, primjeni i razvoju schengenske pravne stečevine.

Članak 14.

1. Ovaj Sporazum stupa na snagu mjesec dana od dana na koji glavni tajnik Vijeća, u svojstvu depozitara, utvrdi da su sa strane ugovornih stranaka, ili u njihovo ime, ispunjeni svi formalni zahtjevi u vezi sa davanjem suglasnosti kojim ih ovaj Sporazum obvezuje.

2. Članci 1., 3., 4., 5., 6. i članak 7. stavak 2. točka (a) prva rečenica privremeno se primjenjuju od datuma potpisivanja ovog Sporazuma.

3. U vezi s aktima i mjerama donesenima nakon potpisivanja ovog Sporazuma i prije njegova stupanja na snagu, započinje teći tridesetodnevni rok iz članka 7. stavka 2. točke (a) zadnje rečenice od dana stupanja na snagu ovog Sporazuma.

Članak 15.

1. Odredbe iz priloga A i B i odredbe koje su već donesene u skladu s člankom 2. stavkom 3. Švicarska provodi na dan koji utvrđuje Vijeće, odlučujući jednoglasnošću onih članova koji predstavljaju vlade onih država članica koje primjenjuju odredbe iz priloga A i B, nakon savjetovanja s Mješovitim odborom i nakon što se uvjeri da je Švicarska ispunila preduvjete za provedbu odgovarajućih odredaba i da je kontrola na njenim vanjskim granicama učinkovita.

Članice Vijeća koje predstavljaju vlade Irske i Ujedinjene Kraljevine Velike Britanije i Sjeverne Irske sudjeluju u donošenju te odluke u mjeri u kojoj se odnosi na odredbe schengenske pravne stečevine i akte koji se na njoj temelje ili su s njom povezani u kojima te države članice sudjeluju.

Članice Vijeća koje predstavljaju vlade država članica na koje se, u skladu s Ugovorom o pristupanju, odnose samo neke odredbe iz priloga A i B sudjeluju u donošenju te odluke u mjeri u kojoj se ona odnosi na odredbe schengenske pravne stečevine koje se na njih već primjenjuju.

2. Provedbom odredaba iz stavka 1. uspostavljaju se prava i obveze Švicarske, s jedne strane, i, ovisno o slučaju, Europske unije, Europske zajednice i država članica, u mjeri u kojoj ih te odredbe obvezuju, s druge strane.

3. Ovaj se Sporazum primjenjuje samo ako se primjenjuju i sporazumi iz članka 13.

4. Osim toga, ovaj se Sporazum primjenjuje samo ako se primjenjuje i sporazum između Europske zajednice i Švicarske o kriterijima i mehanizmima za utvrđivanje države odgovorne za razmatranje zahtjeva za azil koji je podnesen u jednoj od država članica ili u Švicarskoj.

Članak 16.

1. Lihtenštajn može pristupiti ovom Sporazumu.

2. Pristupanje Lihtenštajna uređuje se protokolom uz ovaj Sporazum u kojem se određuju sve posljedice pristupanja, uključujući uspostavu prava i obveza između Lihtenštajna i Švicarske, te između Lihtenštajna, s jedne strane, i Europske unije, Europske zajednice i njezinih država članica, u mjeri u kojoj ih odredbe schengenske pravne stečevine obvezuju, s druge strane.

Članak 17.

1. Ovaj Sporazum mogu otkazati Švicarska ili Vijeće odlukom koju jednoglasno donose njegovi članovi. O toj se odluci obavješćuje depozitar i ona proizvodi učinke šest mjeseci od obavijesti.

2. Smatra se da je Sporazum otkazan ako Švicarska otkaže jedan od sporazuma iz članka 13. ili sporazum iz članka 15. stavka 4.

Članak 18.

1. Ovaj se sporazum sastavlja u dva primjerka na češkom, danskom, engleskom, estonskom, finskom, francuskom, grčkom, latvijskom, litavskom, mađarskom, nizozemskom, njemačkom, poljskom, portugalskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.

2. Maltešku jezičnu verziju ugovorne stranke ovjeravaju na temelju razmjene pisama. Vjerodostojna je na isti način kao jezici iz stavka 1.

U POTVRDU TOGA, dolje potpisani opunomoćenici potpisali su ovaj Sporazum.

Hecho en Luxemburgo, el veintiséis de octubre de dos mil cuatro.

V Lucemburku dne dvacátého šestého října dva tisíce čtyři.

Udfærdiget i Luxembourg den seksogtyvende oktober to tusind og fire.

Geschehen zu Luxemburg am sechsundzwanzigsten Oktober zweitausendvier.

Kahe tuhande neljanda aasta oktoobrikuu kahekümne kuuendal päeval Luxembourgis.

Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.

Done at Luxembourg on the twenty-sixth day of October in the year two thousand and four.

Fait à Luxembourg, le vingt-six octobre deux mille quatre.

Fatto a Lussemburgo, addì ventisei ottobre duemilaquattro.

Luksemburgā, divi tūkstoši ceturtā gada divdesmit sestajā oktobrī.

Priimta du tūkstančiai ketvirtų metų spalio dvidešimt šeštą dieną Liuksemburge.

Kelt Luxembourgban, a kettőezer-negyedik év október havának huszonhatodik napján.

Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.

Gedaan te Luxemburg, de zesentwintigste oktober tweeduizend vier.

Sporządzono w Luksemburgu dnia dwudziestego szóstego października roku dwa tysiące czwartego.

Feito no Luxemburgo, em vinte e seis de Outubro de dois mil e quatro.

V Luxemburgu dvadsiateho šiesteho októbra dvetisícštyri.

V Luxembourgu, dne šestindvajsetega oktobra leta dva tisoč štiri.

Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.

Som skedde i Luxemburg den tjugosjätte oktober tjugohundrafyra.

Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Per l'Unione europea Eiropas Savienības vārdā Europos Sąjungos vardu az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Za Európsku úniu Za Evropsko unijo Euroopan unionin puolesta På Europeiska unionens vägnar

Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo Za Evropsko skupnost Euroopan yhteisön puolesta På Europeiska gemenskapens vägnar